Ministrstvo za kmetijstvo, gozdarstvo in prehrano Republike Slovenije, Dunajska cesta 22, 1000 Ljubljana (v nadaljnjem besedilu: MKGP), na podlagi 11. člena Uredbe o izvajanju ukrepa Sheme kakovosti za kmetijske proizvode in živila iz Programa razvoja podeželja Republike Slovenije za obdobje 2014-2020 (Uradni list RS, št. 67/16, 68/17, 71/18, 157/20 in 61/21; v nadaljnjem besedilu: Uredba) objavlja

**6. Javni razpis za podukrep 3.1**

**Podpora za novo sodelovanje v shemah kakovosti v letu 2021**

1. **OSNOVNI PODATKI O JAVNEM RAZPISU**

|  |  |
| --- | --- |
| **Predmet javnega razpisa:** | Predmet javnega razpisa je podpora, namenjena pokritju stalnih stroškov, ki jih ima kmetijsko gospodarstvo oziroma pravna oseba zaradi vključitve v upravičeno shemo kakovosti oziroma zaradi vključitve proizvoda v upravičeno shemo kakovosti, ki je namenjena prehrani ljudi.  |
| **Razpisana sredstva:** | Višina razpisanih nepovratnih sredstev znaša 500.000 EUR, ki se razdelijo po naslednjih sklopih:* 200.000 EUR za kmetijska gospodarstva (v nadaljnjem besedilu: KMG), ki so upravičenci po 1. točki prvega odstavka 6. člena Uredbe (sklop A),
* 300.000 EUR za pravne osebe, ki so upravičenci po 2. točki prvega odstavka 6. člena Uredbe (sklop B).

Sredstva se zagotovijo iz proračunskih postavk MKGP, in sicer:* 375.000 EUR iz proračunske postavke 140021 Program razvoja podeželja 14–20 – EU,
* 125.000 EUR iz proračunske postavke 140022 Program razvoja podeželja 14–20 – slovenska udeležba.

Sredstva se zagotovijo iz proračuna Republike Slovenije v višini 25 odstotkov in Evropskega kmetijskega sklada za razvoj podeželja v višini 75 odstotkov.  |
| **Vrsta javnega razpisa:**  | ZAPRTI |
| **Obdobje vlaganja vlog na javni razpis:** | Vložitev vloge na javni razpis poteka od 19. novembra 2021 do vključno 20. decembra 2021, do 14:00 ure.  |
| **Obdobje upravičenosti stroškov:** | V skladu s 4. in 5. členom Uredbe lahko upravičenci prejmejo pavšalno plačilo v obliki nepovratne finančne pomoči za koledarsko leto prve pridobitve certifikata za določeno upravičeno shemo kakovosti oziroma za določen proizvod iz upravičene sheme kakovosti in še naslednja štiri zaporedna koledarska leta, pri čemer se upošteva rok za vložitev zadnjega zahtevka za izplačilo sredstev, ki je v skladu z osmim odstavkom 9. člena Uredbe 30. junij 2025. Če upravičenec prvič pridobi certifikat za določeno upravičeno shemo kakovosti oziroma za določen proizvod iz upravičene sheme kakovosti pred koledarskim letom vložitve vloge na javni razpis, se v skladu s petim odstavkom 5. člena Uredbe petletno obdobje upravičenosti do podpore skrajša za koledarsko leto prve pridobitve certifikata in še toliko koledarskih let, kolikor jih je preteklo od koledarskega leta prve pridobitve certifikata do koledarskega leta vložitve vloge na javni razpis.  |
| **Cilji podukrepa:**  | Cilji podukrepa so označevanje proizvodov z zaščitnim znakom, trženje proizvodov iz upravičenih shem kakovosti in s tem boljše poznavanje proizvodov s posebnimi označbami s strani potrošnikov, ter bolj organizirana in aktivna promocija s strani proizvajalcev, kar posledično vpliva na rast dodane vrednosti v kmetijstvu in s tem konkurenčnosti agroživilskega sektorja.  |
| **Informacije o javnem razpisu:**  | * INFO točka Agencije Republike Slovenije za kmetijske trge in razvoj podeželja Dunajska 160, 1000 Ljubljana (v nadaljnjem besedilu: ARSKTRP), tel.: 01 580 77 92, fax.: 01 478 92 06, e-mail: aktrp@gov.si in
* INFO točke KGZS (Priloga št. 1 razpisne dokumentacije).
 |

1. **CILJI PODUKREPA IN NAMEN PODPORE**
2. Cilji podukrepa in namen podpore so določeni v 3. in 5. členu Uredbe.

2. Upravičene sheme kakovosti oziroma upravičeni proizvodi iz sheme kakovosti, za katere se lahko vloži vloga na javni razpis, so v skladu z drugim odstavkom 5. člena Uredbe naslednje:

2.1. sheme kakovosti, priznane s predpisi Unije:

1. zaščitena geografska označba (Ptujski lük in Slovenski med),
2. zaščitena označba porekla (Bovški sir, Sir Mohant, Sir Tolminc, Ekstra deviško oljčno olje Slovenske Istre, Istra in proizvodi za vina iz sheme kakovosti zaščitena označba porekla: kakovostno vino z zaščitenim geografskim poreklom, vrhunsko vino z zaščitenim geografskim poreklom, vrhunsko peneče vino z zaščitenim geografskim poreklom, kakovostno peneče vino z zaščitenim geografskim poreklom, vino s priznanim tradicionalnim poimenovanjem),
3. ekološka pridelava in predelava,

č) zajamčena tradicionalna posebnost:

* Schaf-Heumilch/Sheep’s Haymilk/Latte fieno di pecora/Lait de foin de brebis/Leche de heno de oveja,
* Ziegen-Heumilch/Goat’s Haymilk/Latte fieno di capra/Lait de foin de chèvre/Leche de heno de cabra,
* Heumilch/Haymilk/Latte fieno/Lait de foin/Leche de heno;

2.2. shema kakovosti, priznana s Pravilnikom o postopku priznanja označbe »izbrana kakovost« (Uradni list RS, št. 79/15 in 32/18): izbrana kakovost (proizvodi: mleko, mlečni izdelki, ki so proizvedeni na kmetiji, perutnina, perutninsko meso, govedo, goveje meso, sadje, predelani izdelki iz sadja, prašiči, prašičje meso).

1. **UPRAVIČENEC**

Upravičenec do podpore je določen v 6. členu Uredbe.

1. **POGOJI OB VLOŽITVI VLOGE NA JAVNI RAZPIS**

**4.1 Splošni pogoji**

1. Splošni pogoji, ki jih mora izpolnjevati upravičenec ob vložitvi vloge na javni razpis, so določeni v 14. členu Uredbe.

2. Upravičenec glede izpolnjevanja pogojev iz prejšnje točke poda izjavo, ki je sestavni del vloge na javni razpis.

3. Upravičenec mora vložiti popolno vlogo v skladu z zahtevami iz tega javnega razpisa, vključno z vsemi zahtevanimi prilogami in dokazili.

**4.2 Posebni pogoji**

1. Posebni pogoji, ki jih mora izpolnjevati upravičenec ob vložitvi vloge na javni razpis, so določeni v 7. členu Uredbe.
2. Kot dokazilo o izpolnjevanju pogojev aktivnega kmeta iz 3. točke prvega odstavka 7. člena Uredbe se šteje odločba o dodelitvi neposrednih plačil v skladu z Uredbo o shemah neposrednih plačil (Uradni list RS, št. 2/15, 13/15, 30/15, 103/15, 36/16, 84/16, 23/17, 5/18, 10/19, 7/20, 78/20, 3/21 in 67/21), ki je izdana na podlagi zbirne vloge, vložene v skladu s predpisom, ki ureja ukrepe kmetijske politike za leto 2021.

3. V skladu s tretjim odstavkom 4. člena Uredbe se šteje, da so bila odobrena oziroma izplačana sredstva za isti namen, če so bila upravičencu oziroma za KMG, za katere uveljavlja podporo upravičenec, že odobrena sredstva iz podukrepa iz Uredbe oziroma iz drugih javnih sredstev in gre za isto shemo kakovosti oziroma isti proizvod iz sheme kakovosti.

4. Ne glede na prejšnjo točko se šteje, da so bila odobrena oziroma izplačana sredstva za isti namen tudi, če so bila upravičencu oziroma za KMG, za katere uveljavlja podporo upravičenec, že odobrena sredstva iz podukrepa iz Uredbe oziroma iz drugih javnih sredstev za:

* shemo kakovosti ekološka pridelava in predelava in se vloži vloga za isto shemo kakovosti,
* proizvod za vina iz sheme kakovosti zaščitena označba porekla in se vloži vloga za katerikoli proizvod za vino iz sheme kakovosti zaščitena označba porekla,
* proizvod mleko ali mlečni izdelki, ki so proizvedeni na kmetiji, in se uveljavlja podpora za KMG za enega od teh proizvodov,
* proizvod sadje ali predelani izdelki iz sadja, in se uveljavlja podpora za KMG za enega od teh proizvodov,
* proizvod govedo ali goveje meso, in se uveljavlja podpora za KMG za enega od teh proizvodov,
* proizvod perutnina ali perutninsko meso, in se uveljavlja podpora za KMG za enega od teh proizvodov,
* proizvod prašiči ali prašičje meso, in se uveljavlja podpora za KMG za enega od teh proizvodov.
1. **MERILA ZA OCENJEVANJE VLOG NA JAVNI RAZPIS**

1. Merila za ocenjevanje vlog na javni razpis in vstopni prag so določeni v 8. členu Uredbe in dokumentu »Merila za izbor operacij«, ki ga je sprejel Organ upravljanja PRP 2014-2020 in je dostopen na spletni strani MKGP: https://skp.si/wp-content/uploads/2021/07/Merila-za-izbor-operacij\_13.-sprememba.pdf, ter so podrobneje opredeljena v tem poglavju.

2. Ocenjevanje vloge temelji na predloženi dokumentaciji in podatkih iz uradnih evidenc. Če upravičenec za posamezno merilo ne predloži predpisanih dokazil, se vloga na podlagi tega merila oceni z 0 točkami**.**

3. Merila za ocenjevanje vlog so naslednja:

**3.1 Merila za izbor, če je upravičenec KMG iz 1. točke prvega odstavka 6. člena Uredbe (skop A):**

|  |  |
| --- | --- |
| **MERILO** | Maksimalno število točk |
|  **1. Aktivna vključitev v sheme kakovosti**  | **70** |
| **a) Vrsta sheme kakovosti** Upravičenec uveljavlja podporo za vključitev v postopek certificiranja za shemo kakovosti:  | **40** |
| * zaščitena geografska označba (Ptujski lük, Slovenski med),
 | 39 |
| * zaščitena označba porekla (Bovški sir, Sir Mohant, Sir Tolminc, Ekstra deviško oljčno olje Slovenske Istre, Istra),
 | 40 |
| * zaščitena označba porekla (kakovostno vino z zaščitenim geografskim poreklom, vrhunsko vino z zaščitenim geografskim poreklom, vrhunsko peneče vino z zaščitenim geografskim poreklom, kakovostno peneče vino z zaščitenim geografskim poreklom, vino s priznanim tradicionalnim poimenovanjem),
 | 38 |
| * ekološka pridelava in predelava,
 | 40 |
| * izbrana kakovost (proizvodi: mleko, mlečni izdelki, ki so proizvedeni na kmetiji, perutnina, perutninsko meso, govedo, goveje meso, sadje, predelani izdelki iz sadja, prašiči, prašičje meso),
 | 40 |
| * zajamčena tradicionalna posebnost (Schaf-Heumilch/Sheep’s Haymilk / Latte fieno di pecora / Lait de foin de brebis / Leche de heno de oveja, Ziegen-Heumilch / Goat’s Haymilk / Latte fieno di capra / Lait de foin de chèvre / Leche de heno de cabra, Heumilch / Haymilk / Latte fieno / Lait de foin / Leche de heno).
 | 40 |
| **b) Vključenost upravičenca v različne oblike proizvodnega sodelovanja in pogodbenega povezovanja**Upošteva se vključenost upravičenca v različne oblike proizvodnega sodelovanja in pogodbenega povezovanja v letu objave javnega razpisa, ki se nanaša na dejavnost s področja kmetijstva ali živilstva. Članstvo upravičenca se preveri iz uradnih evidenc (velja za skupine in organizacije proizvajalcev) oziroma se dokazuje s potrdilom o članstvu upravičenca v različnih oblikah proizvodnega sodelovanja oziroma pogodbenega povezovanja. Upravičenec vlogi na javni razpis priloži potrdilo o vključenosti v različne oblike proizvodnega sodelovanja in pogodbenega povezovanja na Dokazilu št. 3, ki je v prilogi 2 razpisne dokumentacije. Točke se seštevajo glede na različne oblike proizvodnega sodelovanja in pogodbenega povezovanja, pri čemer je največje število točk iz naslova tega merila 30. | **30** |
| Upravičenec je član skupine proizvajalcev ali organizacije proizvajalcev.  | 20 |
| Upravičenec je član zadruge.  | 15 |
| Upravičenec je član gospodarsko - interesnega združenja.  | 7 |
| Upravičenec je član drugih oblik interesnega sodelovanja in povezovanja (npr. članstvo v združenju ali društvu).  | 5 |
|  **2. KMG je razvrščeno v območja z omejenimi možnostmi za kmetijsko dejavnost**Upošteva se povprečno število točk/hektar, ki jih ima na dan oddaje vloge na javni razpis KMG v skladu s predpisom, ki ureja razvrstitev kmetijskih gospodarstev na območja z omejenimi možnostmi za kmetijsko dejavnost (v nadaljnjem besedilu: OMD).  | **20** |
| Kmetijsko gospodarstvo prejme 550 točk ali več. | 20 |
| Kmetijsko gospodarstvo prejme od 450 do vključno 549 točk. | 16 |
| Kmetijsko gospodarstvo prejme od 350 do vključno 449 točk. | 12 |
| Kmetijsko gospodarstvo prejme od 250 do vključno 349 točk. | 10 |
| Kmetijsko gospodarstvo prejme od 150 do vključno 249 točk. | 7 |
| Kmetijsko gospodarstvo prejme od 50 do vključno 149 točk. | 6 |
| Kmetijsko gospodarstvo prejme od 1 do vključno 49 točk. | 5 |
| **3. Prispevek k horizontalnim ciljem (vključenost v ukrep M10 – Kmetijsko-okoljska-podnebna plačila, M11 – Ekološko kmetovanje in M14 – Dobrobit živali iz PRP 2014–2020)** Upravičenec je vključen v ukrep M10 – Kmetijsko-okoljska-podnebna plačila, M11 – Ekološko kmetovanje oziroma M14 – Dobrobit živali iz PRP 2014–2021 kar se preverja iz zbirne vloge za neposredna plačila, oddane v letu 2021.  | **10** |
| Kmetijsko gospodarstvo je vključeno v en ukrep. | 3 |
| Kmetijsko gospodarstvo je vključeno v dva ukrepa. | 6 |
| Kmetijsko gospodarstvo je vključeno v tri ukrepe.  | 10 |
| **SKUPAJ OD 1 – 3** | **100** |

**3. 2 Merila za izbor, če je upravičenec pravna oseba iz 2. točke prvega odstavka 6. člena Uredbe (sklop B):**

|  |  |
| --- | --- |
| Merilo | Maksimalno število točk |
| **1. Aktivna vključitev v sheme kakovosti**  | **50** |
| **a) Vrsta sheme kakovosti**Upravičenec uveljavlja podporo za vključitev v postopek certificiranja za eno od naslednjih shem kakovosti: | **40** |
| * zaščitena geografska označba (Ptujski lük in Slovenski med),
 | 39 |
| * zaščitena označba porekla (Bovški sir, Sir Mohant, Sir Tolminc, Ekstra deviško oljčno olje Slovenske Istre, Istra),
 | 40 |
| * zajamčena tradicionalna posebnost (Schaf-Heumilch/Sheep’s Haymilk / Latte fieno di pecora / Lait de foin de brebis / Leche de heno de oveja, Ziegen-Heumilch / Goat’s Haymilk / Latte fieno di capra / Lait de foin de chèvre / Leche de heno de cabra, Heumilch / Haymilk / Latte fieno / Lait de foin / Leche de heno),
 | 38 |
| * izbrana kakovost (proizvodi: mleko, mlečni izdelki, ki so proizvedeni na kmetiji, perutnina, govedo, sadje, predelani izdelki iz sadja, prašiči).
 | 37 |
| **b) Uporaba zaščitnega znaka za shemo oziroma proizvod iz sheme kakovosti, za katerega mu ni bila odobrena podpora v okviru podukrepa iz Uredbe**Upravičenec izkazuje izpolnjevanje zahtev iz tega merila z Dokazilom št. 1, ki je v prilogi 2 razpisne dokumentacije. Točke, na podlagi uporabe zaščitnega znaka iz naslova sheme kakovosti, priznane s predpisi Unije, in točke na podlagi uporabe zaščitnega znaka iz naslova sheme kakovosti, priznane s predpisi, ki urejajo nacionalne sheme kakovosti, se seštevajo. Najvišje število točk iz naslova tega merila je 10.  | **10** |
| Uporaba zaščitnega znaka za v okviru tega javnega razpisa podprte proizvode iz shem kakovosti, priznanih s predpisi Unije* zaščitena geografska označba,
* zaščitena označba porekla,
* ekološka pridelava in predelava ali
* zajamčena tradicionalna posebnost.
 | 6 |
| Uporaba zaščitnega znaka za v okviru tega javnega razpisa podprte proizvode za sheme kakovosti, priznane s predpisom, ki ureja nacionalno shemo kakovosti: izbrana kakovost.  | 4 |
| **2. Število KMG, za upravičeno shemo kakovosti oziroma za določen proizvod iz upravičene sheme kakovosti, za katere pravna oseba uveljavlja podporo in ki izpolnjujejo pogoje za dodelitev podpore iz Uredbe** | **30** |
| Pravna oseba uveljavlja podporo za več kot 100 KMG. | 30 |
| Pravna oseba uveljavlja podporo za najmanj 51 KMG do vključno 100 KMG. | 27 |
| Pravna oseba uveljavlja podporo za najmanj 31 KMG do vključno 50 KMG. | 23 |
| Pravna oseba uveljavlja podporo za najmanj 21 KMG do vključno 30 KMG. | 20 |
| Pravna oseba uveljavlja podporo za najmanj 11 KMG do vključno 20 KMG. | 17 |
| Pravna oseba uveljavlja podporo za najmanj 6 KMG do vključno 10 KMG. | 15 |
| Pravna oseba uveljavlja podporo za 5 KMG in manj. | 10 |
| **3. KMG, za katere pravna oseba uveljavlja podporo in ki izpolnjujejo pogoje iz Uredbe, so razvrščena v OMD** Upošteva se povprečno število točk/hektar, v skladu s predpisom, ki ureja razvrstitev kmetijskih gospodarstev v OMD, ki jih imajo na dan oddaje vloge na javni razpis KMG, za katere pravna oseba uveljavlja podporo in ki izpolnjujejo pogoje iz Uredbe. Kot merilo se upošteva seštevek povprečnega števila točk/hektar za vse KMG, za katere pravna oseba uveljavlja podporo in ki izpolnjujejo pogoje za dodelitev podpore iz Uredbe. Seštevek povprečnega števila točk se deli s številom KMG, za katere pravna oseba uveljavlja podporo in ki izpolnjujejo pogoje iz Uredbe.  | **15** |
| Povprečno število točk KMG, za katere pravna oseba uveljavlja podporo, znaša 550 točk ali več. | 15 |
| Povprečno število točk KMG, za katere pravna oseba uveljavlja podporo, znaša od 450 do vključno 549 točk. | 12 |
| Povprečno število točk KMG, za katere pravna oseba uveljavlja podporo, znaša od 350 do vključno 449 točk. | 10 |
| Povprečno število točk KMG, za katere pravna oseba uveljavlja podporo, znaša od 250 do vključno 349 točk. | 8 |
| Povprečno število točk KMG, za katere pravna oseba uveljavlja podporo, znaša od 150 do vključno 249 točk. | 6 |
| Povprečno število točk KMG, za katere pravna oseba uveljavlja podporo, znaša od 50 do vključno 149 točk. | 4 |
| Povprečno število točk KMG, za katere pravna oseba uveljavlja podporo, znaša od 1 do vključno 49 točk. | 2 |
|  **4. Drug certificiran proizvod ali druga shema kakovosti, za katerega upravičencu ni bila odobrena podpora v okviru podukrepa iz Uredbe** Točke na podlagi tega merila prejme upravičenec, ki ima na dan oddaje vloge na javni razpis veljaven certifikat za drugo shemo kakovosti oziroma drug proizvod iz sheme kakovosti, za katero mu ni bila odobrena podpora v okviru podukrepa iz Uredbe.Upravičenec izkazuje uveljavljanje tega merila z zahtevo v vlogi na javni razpis. Veljavnost certifikata se preveri iz uradnih evidenc. Točke, na podlagi sheme kakovosti, priznane s predpisi Unije, in točke, na podlagi sheme kakovosti, priznane s predpisi, ki urejajo nacionalne sheme kakovosti, se seštevajo. Najvišje možne število točk iz naslova tega merila je 5. | **5** |
| Pridobljen certifikat za v okviru tega javnega razpisa podprte proizvode iz shem kakovosti, priznanih s predpisi Unije:* zaščitena geografska označba,
* zaščitena označba porekla,
* zajamčena tradicionalna posebnost ali
* ekološka pridelava in predelava.
 | 3 |
| Pridobljen certifikat za v okviru tega javnega razpisa podprte proizvode iz sheme kakovosti, priznane s predpisom, ki ureja nacionalno shemo kakovosti: izbrana kakovost.  | 2 |
| **SKUPAJ 1- 4** | **100** |

**6. FINANČNE DOLOČBE IN VIŠINA PAVŠALNEGA PLAČILA**

* 1. Finančne določbe so opredeljene v 10. členu Uredbe.

2. Višina pavšalnega plačila za posamezno upravičeno shemo kakovosti ali proizvod iz upravičene sheme kakovosti je določena v prilogi 2 Uredbe.

**7. VLOGA IN OBRAVNAVA VLOG**

1. Vložitev in obravnava vloge se izvaja v skladu z 11., 12. in 13. členom Uredbe.
2. Za elektronsko vložitev vloge na javni razpis ARSKTRP vzpostavi spletno vstopno mesto na naslovu https://e-kmetija.gov.si, na katerem se upravičenec ali njegov pooblaščenec s sredstvom elektronske identifikacije prijavi v informacijski sistem ARSKTRP. Upravičenec ali njegov pooblaščenec izvede elektronski vnos, vključno s kvalificiranim elektronskim podpisom in vloži vlogo na javni razpis v informacijski sistem ARSKTRP. Priloge se priložijo kot skenogram.
3. V skladu s tretjo alinejo drugega odstavka 51. člena Zakona o kmetijstvu (Uradni list RS, št. 45/08, 57/12, 90/12 – ZdZPVHVVR, 26/14, 32/15, 27/17, 22/18, 86/21 – odl. US in 123/21) se vloge odobrijo na podlagi popolnih vlog, ki izpolnjujejo predpisane pogoje, dosežejo minimalni prag točk pri merilih za izbor, in sicer po vrstnem redu od najvišje do najnižje točkovane vloge, za katero so razpisana sredstva v celoti še na voljo.
4. Če sta dve ali več vlog na javni razpis točkovani z enakim številom točk in razpisana sredstva ne zadoščajo za odobritev vseh teh vlog v celoti, se v skladu s sedmim odstavkom 13. člena Uredbe vloge na javni razpis odobrijo na podlagi ponderiranja meril za izbor vlog, in sicer na naslednji način:

|  |  |  |  |
| --- | --- | --- | --- |
| Upravičenec je KMG iz 1. točke prvega odstavka 6. člena Uredbe | ponder | Upravičenec je pravna oseba iz 2. točke prvega odstavka 6. člena Uredbe | Ponder |
| Vrsta sheme kakovosti.  | 15%  | Vrsta sheme kakovosti. | 10 % |
| Vključenost v različne oblike proizvodnega sodelovanja in pogodbenega povezovanja. | 10%  | Uporaba zaščitnega znaka na proizvodu, za katerega mu ni bila odobrena podpora. | 15 % |
| KMG je razvrščeno v OMD.  | 40 % | Število KMG, za katere pravna oseba uveljavlja podporo. | 25 % |
| Prispevek k horizontalnim ciljem.  | 35 % | KMG, za katere pravna oseba uveljavlja podporo so razvrščena v OMD. | 30 % |
|  |  | Drug certificiran proizvod ali druga shema kakovosti.  | 20%  |

 5. V skladu s 60. členom Uredbe (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (UL L št. 347 z dne 20. 12. 2013, str. 549), zadnjič spremenjena z Uredbo (EU) 2020/2220 Evropskega parlamenta in Sveta z dne 23. decembra 2020 o določitvi nekaterih prehodnih določb za podporo iz Evropskega kmetijskega sklada za razvoj podeželja (EKSRP) in Evropskega kmetijskega jamstvenega sklada (EKJS) v letih 2021 in 2022 ter o spremembi uredb (EU) št. 1305/2013, (EU) št. 1306/2013 in (EU) št. 1307/2013 glede sredstev in uporabe v letih 2021 in 2022 ter Uredbe (EU) št. 1308/2013 glede sredstev in razdelitve take podpore v letih 2021 in 2022 (UL L št. 437 z dne 28. 12. 2020, str. 1), ARSKTRP zavrne vlogo na javni razpis oziroma zahtevek za izplačilo sredstev, če ugotovi, da je upravičenec umetno ustvaril pogoje za pridobitev oziroma izplačilo podpore, tako ustvarjeni pogoji pa niso v skladu s cilji podukrepa.

**8. VLOŽITEV ZAHTEVKA ZA IZPLAČILO SREDSTEV**

1. Pogoji, ki jih mora upravičenec izpolnjevati ob vložitvi zahtevka za izplačilo sredstev oziroma na v odločbi o pravici do sredstev predvideni datum vložitve zahtevka, so določeni v 9. členu Uredbe.

2. Izpolnjevanje pogoja iz 2. točke prvega odstavka 9. člena Uredbe se dokazuje z odločbo o dodelitvi neposrednih plačil v skladu s predpisom, ki ureja sheme neposrednih plačil, ki je izdana na podlagi zbirne vloge, vložene v skladu s predpisom, ki ureja ukrepe kmetijske politike za leto, za katerega se vloži zahtevek za izplačilo sredstev.

3. Dokazila iz 3., 4., 5. in 6. točke prvega odstavka 9. člena Uredbe upravičenec v skladu z drugim odstavkom 9. člena Uredbe priloži zahtevku za izplačilo sredstev oziroma vloži do v odločbi o pravici do sredstev predvidenega datuma za vložitev zahtevka (Dokazilo št. 2 je v prilogi 2 razpisne dokumentacije).

4. V skladu s šestim odstavkom 9. člena Uredbe mora upravičenec ob vložitvi zadnjega zahtevka za izplačilo sredstev oziroma na v odločbi o pravici do sredstev predvideni datum vložitve zahtevka predložiti poročilo o vrednosti tržne proizvodnje za upravičeno shemo kakovosti, ki za vsako leto obdobja upravičenosti do podpore vsebuje naslednje sestavine: povprečna letna proizvodnja, povprečna letna količina prodanih proizvodov, povprečna prodajna cena proizvoda in podatek o prihodku od prodaje.

5. Vložitev zahtevka za izplačilo sredstev določa 16. člen Uredbe, pri čemer se elektronsko izpolnjevanje zahtevka izvede na način iz 2. točke 7. poglavja tega javnega razpisa.

6. Upravičenec vloži zahtevke za izplačilo sredstev v skladu s časovno dinamiko vložitve zahtevkov za izplačilo sredstev, kot jo določa 17. člen Uredbe.

7. Če ima upravičenec poslovno spletno stran, mora v skladu s Pravilnikom o označevanju vira sofinanciranja iz Programa razvoja podeželja Republike Slovenije za obdobje 2014–2020 (Uradni list RS, št. 67/18 in 191/20; v nadaljnjem besedilu: Pravilnik o označevanju) na tej spletni strani označiti vir sofinanciranja. Upravičenec, ki je v skladu s Pravilnikom o označevanju dolžan označiti vir sofinanciranja s plakatom ali obrazložitveno tablo, mora zahtevku za izplačilo sredstev priložiti fotografijo plakata ali obrazložitvene table.

**9. OBVEZNOSTI UPRAVIČENCA**

Obveznosti upravičenca določa 18. člen Uredbe.

**10. OBJAVA PODATKOV O PREJEMNIKIH SREDSTEV**

Objava podatkov o prejemnikih sredstev je določena v 19. členu Uredbe.

**11. OBDELAVA OSEBNIH PODATKOV**

V skladu s 13. in 14. členom Uredbe (EU) 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov, UL L št. 119 z dne 4. 5. 2016, str. 1), zadnjič popravljena s Popravkom (UL L št. 127 z dne 23. 5. 2018, str. 2), so informacije za posameznike, katerih osebne podatke bo obdelovala ARSKTRP, objavljene na spletni strani ARSKTRP.

**12. IZVEDBA KONTROLE TER SISTEM KRŠITEV IN SANKCIJ**

Izvedbo kontrole ter sistem kršitev in sankcij določa 20. člen Uredbe.

**13. VIŠJA SILA IN IZJEMNE OKOLIŠČINE**

Višjo silo in izjemne okoliščine določa 21. člen Uredbe.

Dr. Jože Podgoršek

 minister